อยากตาย อย่าตาย (มรณาคาเฟ่)

อยากตาย อย่าตาย มรณาคาเฟ่ (อังกฤษ: Death is All Around) เป็นภาพยนตร์ไทยแนวโรแมนติก แฟนตาซีที่ออกฉายในปี 2566 จากค่าย Film Guru ของพชร์ อานนท์ ร่วมมือกับ โพซิทีฟ ติ้งกิ้ง (POSITIVE THINKING CO.,LTD.) และ มรณานุสติ คาเฟ่ (Kid Mai Death Awareness Café) โดยเล่าเรื่องราวเกี่ยวกับ เฮลเปอร์ (Helper) เหล่ายมทูตที่ทำหน้าที่ในการนำทางและเตือนสติเหล่ามนุษย์ที่ทำอัตวินิบาตกรรม ซึ่งต้องมารับโทษเป็นพนักงานร้านอยู่ภายในมรณานุสติคาเฟ่ (Kid Mai Death Awareness Café) จุดเชื่อมระหว่างโลกมนุษย์และโลกของวิญญาณ กำกับการแสดงโดยธนณัฐ สุขเจริญ และนำแสดงโดยศุภพงษ์ อุดมแก้วกาญจนา และศนันธฉัตร ธนพัฒน์พิศาล

 รายชื่อนักแสดง 

 ศุภพงษ์ อุดมแก้วกาญจนา - เฮลเปอร์แต๊งค์
 ศนันธฉัตร ธนพัฒน์พิศาล - เดียร์
 ณิชาภัทร ฉัตรชัยพลรัตน์ - เฮลเปอร์นิว
 สุรเดช พินิวัตร์ - เฮลเปอร์เบลล์
 ดุล ร่มจำปา - กันต์
 ภัทรดนัย เสตสุวรรณ - ตัวเล็ก
 คาริญญ์ยวัฒ ดุรงค์จิรกานต์ - บอส
 วิชัย แซ่ฟ่าน - มังกร
 สุนิล พล - หมอสุนิล

 เพลงประกอบ 

 เจ้าท้องฟ้า (Cloud) โดย สาธิมา เต็มวุฒิโรจน์

 คำวิจารณ์และการตอบรับ 
อยากตาย อย่าตาย มรณาคาเฟ่ จัดงานรอบกาล่าพรีเมียร์ในวันที่ 17 ตุลาคม พ.ศ. 2566  โดยจัดให้เหล่าแฟนคลับของนักแสดงได้รวมเข้าชมด้วย ก่อนจะเข้าฉายจริงในวันที่ 19 ธันวาคม พ.ศ. 2566 ซึ่งได้รับคำวิจารณ์และการให้คะแนนรีวิวของสื่อต่างๆ เช่น

 True IDรีวิว อยากตาย อย่าตาย (2023) เมื่อเราได้ทำงานในร้านคาเฟ่ในโลกระหว่างคนเป็นและคนตาย : (8/10) เข้าไปดูในโรงก็รู้สึกว่าความตายอยู่ตรงหน้าเราและใกล้แค่ปลายจมูกของเราตรงนี้เอง
 Daily Newsอยากตาย อย่าตาย มรณาคาเฟ่ : (4/5) หลาย ๆ อย่างทำออกมาได้ดีแล้ว หากใครกำลังท้อกับชีวิตเข้าไปชมเรื่องนี้จะได้รับกำลังใจออกมาอย่างแน่นอน และใครอยากจะเข้าใจคนรอบตัวมากขึ้น ก็แนะนำให้เข้าไปชม

 อ้างอิง 

หมวดหมู่:ภาพยนตร์ไทยที่ออกฉายในปี พ.ศ. 2566
หมวดหมู่:ภาพยนตร์แนวโรแมนติกแฟนตาซี